آذربایجان ساوونما باخانی ژنرال ذاکیر حسنوو، تورکییه‌نین ترورا قارشی یئریتدیگی مباریزه‌نی تام دستکلدیکلرینی بیلدیردی.
حسنوو، ۱۲.جی آذربایجان-تورکییه یوکسک سویه‌لی حربی دیالوگ توپلانتی‌سینا قاتیلماق اوزره باکی‌دا اولان باش قرارگاه ایکینجی باش‌قانی ژنرال متین گۆرآک باشقانلیغینداکی هیاتی قبول ائتدی. آذربایجان ساوونما باخانلیغیندان وئریله‌ن آچیقلامایا گؤره، حسنوو، گؤروشمه‌ده، اؤلکه‌سینین ساوونما قابیلیتینی آرتیرماق اوچون تورکییه ایله حربی امکداش‌لیغی گئنیشلتدیگینی، بونون دا بؤلگه‌ده ثابیتلیگین تامین ائدیلمه‌سین‌ده اساس رول اوینادیغینی سؤیله‌دی.
ترورلا مباریزه‌ده شهید اولان تورک عسگرلرینین عائله‌لرینه باش ساغ‌لیغی دیله‌یه‌ن حسنوو، آیریلیقچیلیقلا مباریزه ائد‌ن اؤلکه اولاراق "آذربایجانین تورکییه‌نی تام دستکلدیگینی" ایفاده ائتدی.
اؤته یاندان بؤلگه‌ده‌کی سون گلیشمه‌لرین ده اله آلیندیغی گؤروشمه‌ده، گورجوستان، پاکیستان و تورک اؤلکه‌لرین ده ایشتیراکی ایله اورتاق مانورلارین ائدیلمه‌سی و تجروبه پایلاشیمی قونولارین‌دا فیکیر آلیش وئریشی اولدو.
